Retningslinjer for utbetaling av stipend

Innhold

[Stipend og skatt 1](#_Toc100001967)

[Utenfor arbeidsforhold 1](#_Toc100001968)

[Innenfor arbeidsforhold 1](#_Toc100001969)

[Vurdering av skatt 2](#_Toc100001970)

[Oppgaveplikt 2](#_Toc100001971)

[Kilder: 2](#_Toc100001972)

[Skatteregler og rutiner for stipender 2](#_Toc100001973)

[Forskningsstipend 2](#_Toc100001974)

[Utenlandsstipend for ansatte, ph.d.-kandidater og postdoktorer (som reiser fra Norge) 2](#_Toc100001975)

[Stipend for ph.d.-kandidater og postdoktorer som reiser til Norge 3](#_Toc100001976)

[Reisestipend (utenlandsstipend) 3](#_Toc100001977)

[Utdanningsstipend 3](#_Toc100001978)

[Lånekassen 4](#_Toc100001979)

[Erasmus+ for studenter og ansatte 4](#_Toc100001980)

[Legitimasjonskrav 4](#_Toc100001981)

[Retningslinje for utbetaling av stipend 4](#_Toc100001982)

[For Lønn: 5](#_Toc100001983)

# Stipend og skatt

Etter skatteloven §5-1 er **enhver fordel vunnet ved arbeid** skattepliktig inntekt. Skatteloven § 5-10 angir **stipend** som en slik fordel, og angir kriterier for vurdering av utenfor/innenfor arbeidsforhold.

## Utenfor arbeidsforhold

Utdanningsstipend utenfor arbeidsforhold (stipend til studenter) er normalt sett ikke skattepliktige. Har stipendet karakter av å være lønn under utdanning ved å erstatte arbeidsinntekt, eller det kreves en motytelse fra stipendmottakeren, anses stipendet som innenfor arbeidsforhold og er skattepliktig. Stipendet anses for å erstatte arbeidsinntekt dersom det er egnet til å bidra vesentlig til mottakers leveomkostninger. Dette gjelder både stipend frem til avsluttende eksamen (til studenter) og etter avsluttende eksamen (f.eks. til stipendiater).

## Innenfor arbeidsforhold

Stipender innenfor arbeidsforhold (til ansatte) er i utgangspunktet skattepliktige. Hvis det dokumenteres merutgifter som stipendet skal dekke, er det normalt bare overskuddet som skattlegges. Utgiftene må gjøres opp i etterkant med kvitteringskopier. Stipend som erstatter arbeidsinntekt ved å dekke vanlige leveomkostninger, er skattepliktig.

## Vurdering av skatt

Det er utbetaler som foretar vurderingen om det er en skattepliktig del av stipendet, og skal ha en oppstilling av hvilke utgifter stipendet har dekket. Skatteetaten avgjør hva som er skattepliktig og hva som er skattefritt og kan overprøve utbetalers vurdering.

Skattemessige bestemmelser er uavhengige av stipendets finansieringskilde. Utbetales stipend via OsloMet, er det OsloMet som foretar den skattemessige vurderingen. Påløper det skatteplikt for mottaker, innrapporteres også arbeidsgiveravgift fra OsloMet.

## Oppgaveplikt

Stipend innenfor arbeidsforhold innberettes som oppgavepliktig, også i tilfeller hvor det ikke påløper skattetrekk eller arbeidsgiveravgift. Unntaket for innrapportering er stipend til innreisende utenlandske personer med kort opphold, uten norsk ID eller D-nummer.

Stipend utenfor arbeidsforhold som er direkte refusjoner, eller med lave stipendbeløp som klart ikke gir overskudd, er ikke fordel vunnet ved arbeid og er ikke oppgavepliktig.

## Kilder:

* Skatteloven § 5-1, <https://lovdata.no/dokument/NL/lov/1999-03-26-14/KAPITTEL_6-1#%C2%A75-1>
* Skatteloven § 5-10, <https://lovdata.no/dokument/NL/lov/1999-03-26-14/KAPITTEL_6-2#%C2%A75-10>
* Skatte-ABC om utdanningsstipend utenfor arbeidsforhold, <https://www.skatteetaten.no/rettskilder/type/handboker/skatte-abc/gjeldende/stipend/S-19.006/S-19.008/>
* Veiledning til A-meldingen om trekkpliktig stipend, [Trekkpliktig stipend - Skatteetaten](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/)
* Veiledning til A-meldingen om trekkfrie stipend, [Trekkfrie stipend - Skatteetaten](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)
* Utbetaling av stipend ved UiO, <https://www.uio.no/for-ansatte/ansettelsesforhold/utbetalinger/stipend/index.html>
* [Uttalelse](https://hioa365.sharepoint.com/%3Aw%3A/r/sites/dv-ok-l/Fildeling/Stipend%20gjesteforsker/Oppgaveplikt%20og%20skatteplikt%20for%20stipendmottakere.docx?d=w3d1d216068cf4bca9f75c238e4efb6f7&csf=1&web=1&e=qgMPFS) fra A-ordningen om oppgaveplikt og skatteplikt for stipendmottakere, av 10.03.2022

# Skatteregler og rutiner for stipender

## Forskningsstipend

* Forskningsstipend i arbeidsforhold er skattepliktig, se [skatteetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/).
* Stipend til ansatte er i utgangspunktet skattepliktig. Hvis det kan dokumenteres merutgifter, er det normalt bare overskuddet som skattlegges
* Stipend utenfor arbeidsforhold er skattepliktig hvis det skal «erstatte arbeidsinntekt»
* «Erstatte arbeidsinntekt» vil si «om stipendet er stort nok til å bidra vesentlig til dekning av mottakers vanlige leveomkostninger»
* Noen mat- og boutgifter kan dekkes skattefritt; for gjesteforskere vil det være *merkostnadene* ved å bo i Norge som kan dekkes skattefritt

## Utenlandsstipend for ansatte, ph.d.-kandidater og postdoktorer (som reiser fra Norge)

* Utenlandsstipend er skattetrekkpliktige, se [skatteetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/).
* Lønn må ha informasjon om ansatte som jobber fra utlandet, da dette har betydning for skattetrekket. Kontakt lonn@oslomet.no
* Stipendmidler tildelt av Norges forskningsråd eller OsloMet har egne rutiner.
* Se rutiner på <https://ansatt.oslomet.no/utenlandsstipend-phd-postdoc>

## Stipend for ph.d.-kandidater og postdoktorer som reiser til Norge

* For postdoktorer gjelder samme regelverk som forskningsstipend i arbeidsforhold.
* For ph.d.-kandidater må det gjøres en helhetlig vurdering av arbeidsoppgaver, motytelse og størrelse på stipend for å avgjøre spørsmålet om skatteplikt.

## Reisestipend (utenlandsstipend)

* Stipend som faktisk benyttes til dekning av reiseutgifter, herunder merutgifter knyttet til reisen. Stipend for deltakelse på konferanser vil typisk bli regnet som reisestipend.
* Reisestipend uten overskudd er skattefrie, se [skatteetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/).

**Reisestipend for ansatte**

* Reisestipend utbetalt av OsloMet må alltid gjøres opp ved innsending av et reiseoppgjør, se [rutine](https://ansatt.oslomet.no/utenlandsstipend-phd-postdoc) for utenlandsstipend. Overskytende beløp må tilbakebetales hvis ikke det skal registreres som trekkpliktig stipend. Merk at arbeidsgiveravgift vil påløpe på den delen av stipendet som eventuelt blir registrert som skattepliktig stipend.
* Overskudd på reisestipend i arbeidsforhold er skattepliktig.

**Reisestipend for studenter og andre utenfor arbeidsforhold:**

* Som hovedregel trekkfritt
* Dersom reiseoppgjøret viser et overskudd, anses stipendet som innenfor arbeidsforhold og overskuddet er skattepliktig
* Merk at arbeidsgiveravgift vil påløpe på den delen av stipendiet som eventuelt blir registrert som skattepliktig stipend.

## Utdanningsstipend

* Dette er stipend som faktisk benyttes til utdanning, f.eks. utgifter til kursavgift, materiell m.v. Kan også omfatte reiser til og oppholdsutgifter under utdanningen.
* Se egen rutine i eget punkt for Erasmus+ -stipender
* Utdanningsstipend utenfor arbeidsforhold er skattefrie, se [skatteetaten.no](https://www.skatteetaten.no/rettskilder/type/handboker/skatte-abc/gjeldende/stipend/S-19.006/S-19.008/).
* Utdanningsstipend frem til avsluttende eksamen er skattefritt. Dette inkluderer lommepenger, fri kost og losji på skolen.
* Arbeidet med å gjennomføre studiet gir ikke stipendet karakter av å være i arbeidsforhold. Se [6.2 Utdanningsstipend utenfor arbeidsforhold - Skatteetaten](https://www.skatteetaten.no/rettskilder/type/handboker/skatte-abc/gjeldende/stipend/S-19.006/S-19.008/#s-19-009-6-2-1-utdanningsstipend-frem-til-avsluttende).
* Stipend som har karakter av å være lønn under utdanningen eller som trer i stedet for arbeidsinntekt, er skattepliktig, se sktl. § 5-1 jf. § 5-10 bokstav a. Ved vurderingen av om stipendet trer i stedet for arbeidsinntekt, legges det bl.a. vekt på om stipendet er stort nok til å bidra vesentlig til dekning av mottakers vanlige leveomkostninger.
* Utdanningsstipend utenfor arbeidsforhold etter avsluttende eksamen, for eksempel stipender til stipendiatstillinger, er i alminnelighet skattepliktig inntekt når det er egnet til å bidra vesentlig til mottakers leveomkostninger i perioden.
* For egne ansatte er utdanningsstipend skattefritt, men overskudd er skattepliktig. Se Skatteetaten om [regler for utdanningsstipend i arbeidsforhold](https://www.skatteetaten.no/rettskilder/type/handboker/skatte-abc/gjeldende/stipend/S-19.006/S-19.007/) (skattetaten.no).

## Lånekassen

Studenter kan få stipend og lån fra Lånekassen samtidig som de mottar stipend fra eget universitet eller fra andre. Den som får stipend fra lærestedet til å dekke skolepenger i utlandet, må opplyse Lånekassen om det, og sende inn informasjon som viser hvor mye man får og hvor mye som gjenstår å betale. Se [ansa.no](https://www.ansa.no/Studier-i-utlandet/For/praktisk-informasjon/stipend/).

## Erasmus+ for studenter og ansatte

* For studenter er dette skattefritt, men oppgavepliktig
* Egne rutiner for Erasmus+, se [Erasmus+ - Ansatt - minside (oslomet.no)](https://ansatt.oslomet.no/erasmusprogrammet)

# Legitimasjonskrav

Se [skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)

For å motta stipend innenfor arbeidsforhold trekkfritt må stipendmottakeren:

* utarbeide og underskrive en oppgave over størrelsen og arten av den pådratte utgiften, slik at utbetaleren ikke har grunn til å anta at utbetalingen gir overskudd.
* Innen en måned etter at utgiften er pådratt, levere en oppgave med bilag, kvitteringer, kopi av faktura o.l. til utbetaler

Hvis OsloMet utbetaler stipendet før utgiften pådras, kan forskuddstrekk bare unnlates hvis inntektsmottakeren før utbetalingen levere et anslag over størrelsen og arten av de forventede utgiftene. Etter at utgiften er pådratt, må inntektsmottakeren snarest, og senest innen en måned, levere endelig oppgave med bilag til utbetaleren.

Hvis legitimasjonskravene ikke er oppfylt, er [stipendet trekkpliktig](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkpliktig-stipend/).

Oppgaven / rapporten som stipendmottaker skal skrive, skal skrives til lokal økonomienhet ved det fakultetet/senteret som utbetaler. Økonomi vurderer om stipendet gir overskudd og dermed er skattepliktig eller ikke. Lønn bistår til dette ved behov. Regnskapsoppgaven skal ha bilag i form av kopier av kvitteringer; det er vanlig praksis i sektoren å be mottakeren å bevare originalene i tilfelle skatteettersyn. OsloMet plikter å innrapportere riktig skatteplikt og arbeidsgiveravgift, og kan få innsynskrav fra Riksrevisjonen og Skatteetaten på at vi har rapportert dette riktig.

# Retningslinje for utbetaling av stipend

Se egne punkter om rutiner for stipender som utbetales av OsloMet ved UTD/FoU (utenlandsstipend, NRF-stipend, Erasmus+ -stipend).

1. Alle stipendutbetalinger forutsetter et tildelingsbrev. Tildelingsbrevet må inneholde informasjon om stipendet slik at det kommer frem hva stipendet skal dekke, om det foreligger krav om dokumentasjon til bruk av midlene, mottakers tilknytningsforhold til OsloMet og om det er krav til motytelse. Tildelingsbrevet må inneholde: mottakers navn, adresse og fødselsnummer, D-nummer eller fødselsdato og passnummer med kopi av pass, kontonummer, beløp og utbetalingsrate (dvs. antallet utbetalinger og eventuell fordeling mellom disse), opplysninger om eventuelle skattepliktig del av stipendet og budsjett (se punkt 2), fullstendig konteringsinformasjon, saksnummer og tildelende enhet. Se mal for [tildelingsbrev](https://hioa365.sharepoint.com/%3Aw%3A/r/sites/dv-ok-l/Fildeling/Stipend%20gjesteforsker/Tildelingsbrev%20gjesteforsker%20v3.docx?d=w48ced33d520342d98f960d5dce30cf4e&csf=1&web=1&e=NcSUNH) til stipend til gjesteforsker. Dersom tildelingsbrevet ikke inneholder tilstrekkelige opplysninger, må det i tillegg utarbeides et utbetalingsbilag, se punkt 3.
2. Lokal økonomienhet utarbeider et budsjett som grunnlag for stipendtildelingen. Budsjettet skal være «et anslag over størrelsen og arten av de forventede utgiftene» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)). Ved lave stipendbeløp er det som hovedregel gitt at dette ikke gir overskudd, og dekker reise og opphold. Viser grunnlaget et overskudd for mottakeren, skal stipendet deles i en skattepliktig og en ikke-skattepliktig del. Overskuddet, dvs. differansen mellom påløpte, dokumenterte utgifter og stipendet, er skattepliktig.
3. Tildelingsbrev med budsjett sendes Divisjon for organisering og infrastruktur, Avdeling for økonomi, Seksjon for lønn, i P360. Mangler opplysningene i punkt 1 i tildelingsbrevet, må det også vedlegges et [utbetalingsbilag](https://hioa365.sharepoint.com/%3Aw%3A/r/sites/dv-ok-l/Fildeling/Stipend%20gjesteforsker/Utbetalingsbilag%20for%20stipend.docx?d=w65a9f13380eb4270b6ec960ac3fa1b76&csf=1&web=1&e=xOr9Hl) i saken.
4. Stipendet utbetales normalt én måned før oppstart av stipendaktivitet.
5. For skattefrie stipend innenfor arbeidsforhold (og utenfor i visse tilfeller, se punktet «Utenfor arbeidsforhold») må stipendmottaker dokumentere påløpte utgifter med kvitteringer, fakturaer o.l., og utarbeide og signere en regnskapsoversikt senest en måned etter at stipendperioden er avsluttet. Regnskapsoversikten skal vise «størrelsen og arten av den pådratte utgiften» og utarbeides slik at «utbetaleren ikke har grunn til å anta at utbetalingen gir overskudd» ([skattetaten.no](https://www.skatteetaten.no/bedrift-og-organisasjon/arbeidsgiver/a-meldingen/veiledning/lonn-og-ytelser/oversikt-over-lonn-og-andre-ytelser/trekkfrie-stipend/)). Lokal økonomienhet kontrollerer denne regnskapsoversikten og gir melding til Seksjon for lønn hvis det oppstår en skattepliktig del av stipendet. Meldingen skal legges til saken med tildelingsbrevet i P360.

# For Lønn:

**Lønnarter:**

Skattefrie stipend: reisestipend LA 1236/5536, annet trekkfritt stipend 1239/5538. Går mot artskonto 5333.

Stipend med skattetrekk: 1240/5539. Går mot artskonto 5332.

Seksjon lønn, 15.08.22